armvectores/hy_wikipedia_2023 huggingface dataset:
Բարսելոնետ (շրջան)

Բարսելոնետ (ֆր.՝ Barcelonnette), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Պրովանս Ալպեր Լազուր ափ երկրամասում։ Շրջանի դեպարտամենտ՝ Վերին Ալպերի Պրովանս։ Սուպերֆեկտուրա՝ Բարսելոնետ։ Շրջանի բնակչությունը 2006 թվականին կազմել է 7.968 մարդ։ Բնակչության խտությունը կազմում է 8 մարդ/կմ²։ Շրջանի տարածքը կազմում է 1028 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրական ազգային ինստիտուտ, Բարսելոնետի շրջան (ֆր.)


== Ծանոթագրություններ ==
Մարյինկա

Մարյինկա (ուկրաիներեն՝ Ма́р’їнка), քաղաք Ուկրաինայի Դոնեցկի մարզի Մարյինի շրջանում, շրջկենտրոն։ Հիմնադրվել է 1844 թվականին։
2011 թվականի տվյալներով Մարյինկա քաղաքում բնակվում էր 9 978 մարդ։ Բնակավայրը զբաղեցնում է 2,3 կմ² տարածք։ Բնակչության խտությունը կազմում էր 4662 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գյավակ (լեռնագագաթ, Տիվի գյուղ)

Անվան այլ կիրառումների համար տե՛ս՝ Գյավակ (այլ կիրառումներ)Գյավակ, լեռանգագաթ Զանգեզուրի լեռներում, նրա հարավային հատվածում, Օրդուբադից մոտ 27 կմ հյուսիսի-արևմուտք, Տիվի գյուղից 3-4 կմ արևմուտք։ Բարձրությունը 1122 կմ։ Սրանից 3-4 կմ հյուսիսի-արևմուտք կա նույնանույն մի այլ գագաթ։


== Ծանոթագրություններ ==
Դիմիտր Դոբրովիչ

Դիմիտր Դոբրովիչ (հուն․՝  Δημήτριος Δομβριάδης), (բուլղար․՝ Димитър Георгиев Добрович 1816, Սլիվեն, Բուլղարիա - մարտի 2, 1905(1905-03-02), Սլիվեն, Բուլղարիա), բուլղարական ծագումով հույն նկարիչ։ Հունական գեղանկարչության Մյունխենյան դպրոցի ներկայացուցիչ։ Որոշ բուլղարական աղբյուրներ Դոբրովիչին ներկայացնում են որպես գեղանկարչական ակադեմիական կրթություն ունեցող առաջին բուլղար նկարիչը։


== Կենսագրություն ==
Դոբրովիչը ծնվել է 1816 թվականին Սլիվեն քաղաքում, Օսմանյան կայսրություն, սառցավաճառի և հարուստ անասնապահի դստեր ընտանիքում։ 1830 թվականին Դիմիտրին պապիկի հետ մեկնում է Վալախիա, բնակվում Պլոեշտիում, Բրաիլեում։
1834-1837 թվականներին սովորել է Կոստանդնուպոլսի «Ազգերի մեծ դպրոցում», որն ավարտելուց հետո մեկնել է Հունաստանի թագավորություն, ընդունվել Աթենքի գեղարվեստի դպրոց, որտեղ 1844-1848 թվականներին սովորել է Ֆիլիպոս և Գեորգիս Մարգարիտիսների մոտ։ 1846 թվականին, դեռևս ուսանող տարիքում պարգևատրվել է։ Իր ստեղծագործությունները, մասնավորապես՝ դիմանկարները, ստորագրել է Դիմիտրոս Դոմբրիադիս (հուն․՝ Δημήτριος Δομβριάδης), որն ըստ բուլղարական աղբյուրների Դիմիտրի Դոբրովիչ անվան հելլենական ձևն է։ 1851 թվականին ստացել է հունական թագավոր Օտոն I երկամյա կրթաթոշակ և այլ հույն երիտասարդ նկարիչների հետ մեկնել է ուսանելու Հռոմի գեղարվեստի ակադեմիայում։ 
Հունաստանի ազգային պատկերասրահի կողմից ներկայացված ամսաթվերը կասկածի տակ են դնում բուլղարական թերթի հրապարակած 1848-1849 թվականներին նկարչի իտալական հեղափոխության մասնակցության մասին փաստը։ 1853 թվականին նկարիչը Հռոմում ավարտել է կրթությունը, 1875 թվականին իր ստեղծագործություններով մասնակցել է համահունական «Օլիմպիա» ցուցահանդեսին։ Ըստ բուլղարական աղբյուրների
նկարիչը Սլիվեն է վերադարձել 77 տարեկան հասակում, 1893 թվականին, երբ քաղաքը եղել է բուլղարական իշխանության ներքո։ Մահացել է Սլիվենում 1905 թվականին։


== Ստեղծագործություներ ==
Աթենքում աշխատելու առաջին շրջանում նկարիչն ստեղծել է սրբապատկերներ հունական ուղղափառ եկեղեցու համար, սակայն շուտով որդեգրել է գեղանկարչության աշխարհիկ պատկերագրումը։
Հունական շրջանի պահպանված աշխատանքներից են՝

Հույն եպիսկոպոսի դիմանկարը (1842-1843 թթ.)
Իտալացի նկարիչ Raffaello Ceccoli-ի կնոջ դիմանկարը (1842-1847 թթ., Բուլղարիայի ազգային պատկերասրահ)
Աղջկա դիմանկար (մոտ. 1850 թ., Բուլղարիայի ազգային պատկերասրահ)
Հունական եկեղեցական գրող Եվգենիա Բուլգարիսի դիմանկարըԴիմիտր Դոբրովիչի ստեղծագործություներից
		
		
		
		
		


== Հիշատակ ==
Սլիվենի համայնքային պատկերասրահը կրում է նկարչի անունը։ Բացի Բուլղարիայի ազգային պատկերասրահից, Դիմիտր Դոբրովիչի ստեղծագործություններից գտնվում են նաև Աթենքի ազգային պատկերասրահում։


== Ծանոթագրություններ ==


== Աղբյուրներ ==
Μαρίνος Καλλιγάς, Ζωγραφική, γλυπτική, χαρακτική, Ιστορία του Ελληνικού Έθνους, Εκδοτική Αθηνών, τομ. ΙΓ (1977),σελ.535
Բոպուլու

Բոպուլու (անգլերեն՝ Bopulu), քաղաք Լիբերիայի հյուսիսում։ Բնակչությունը կազմում է 3,140 մարդ՝ 2013 թվականի տվյալներով։ Քաղաքը գտնվում է Գբարպոլու երկրամասում և հանդիսանում է երկրամասի վարչկենտրոնը։
(8126) Չանվայնամ

(8126) Չանվայնամ (անգլ.՝ Chanwainam), աստերոիդ աստերոիդների հիմնական գոտում։ Հայտնաբերվել է 1966 թվականի հունվարի 20-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,780523 ա. մ., առավելագույնը մոտենում է 2,3333 ա. մ. հեռավորության վրա և հեռանում 3,2277 ա. մ.։ Արեգակի շուրջ մեկ ամբողջական պտույտ է կատարում 1693,51 երկրային օրվա ընթացքում, իր ուղեծրով շարժվելով միջինում 0,212576 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8126) Չանվայնամ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յակով Ֆոմին

Յակով Եֆիմովիչ Ֆոմին (ռուս.՝ Яков Ефимович Фомин, 1885, Ելանսկայա (ստանիցա), Վյոշեսկոե գյուղական բնակավայր, Շոլոխովսկի շրջան - մարտի 16, 1922(1922-03-16), Կրուգլովկա, Նեխաևսկի շրջան), Դոնի կազակ, Քաղաքացիական պատերազմի մասնակից, ով բազմիցս փոխել էր իր կողմնորոշումը։ Նա ամենից շատ հայտնի է որպես 1921-1922 թվականներին Խորհրդային իշխանության դեմ կազմակերպված տեղական ապստամբության առաջնորդ և որպես այդպիսին պատկերված է Միխայիլ Շոլոխովի «Խաղաղ Դոն» վեպում։


== Կենսագրություն ==
Ֆոմինը ծնվել է 1885 թվականին, Դոնի մերձակայքում գտնվող Ռուբյոժնի խուտորում։ Այնուհետև ծառայել է մայրաքաղաքի կազակական պահակախմբի գնդում, 1911 թվականին զորացրվել է ուրյադնիկի կոչումով։ 1914 թվականին Ֆոմինը մեկնում է Առաջին աշխարհամարտի ռազմաճակատ և ծառայում 52-րդ կազակական գնդում։
Քաղաքացիական պատերազմի ժամանակ՝ 1918 թվականի վերջին, նա մարտնչում էր սպիտակների կողմից Դոնի կազակական 28-րդ գնդի կազմում։ Դեկտեմբերին Ֆոմինը կազմակերպում է գնդի ապստամբությունը և հետ քաշվում թիկունք, որտեղ 1919 թվականի հունվարին գրավում է Վյոշենսկայան։ Երկու ամիս անց այնտեղ ապստամբություն է  սկսվում և Ֆոմինը փախչում է Ֆիլիպ Միրոնովի զորքեր։ Այստեղ ծառայելով՝ նա հասնում է  դիվիզիայի հրամանատարի պաշտոնի, հետագայում ձերբակալվում է Միրոնովի հետ միասին, իսկ ավելի ուշ նրանց ներում է շնորհվում։
1920 թվականի մարտին Ֆոմինը նշանակվում է պարենմասնատրման հեծելավաշտի հրամանատար։ Մեկ տարի անց, ընդդիմանալով մթերումների այս համակարգի դեմ, Ֆոմինը իր հեծելավաշտով ապստամբում է խորհրդային իշխանության դեմ՝ «Սովետներն առանց բոլշևիկների» կարգախոսով։ Ըստ   տարբեր աղբյուրների, նրա հրամանատարության տակ մարտնչում էին  մի քանի տասնյակից մինչև մի քանի հարյուր կազակներ, որոնք երկար ժամանակ խուսափում էին վճռական ճակատամարտերին մասնակցելուց։ 1922 թվականի մարտի կեսերին, Կարմիր բանակը հետապնդելով «Ֆոմինի» խմբավորմանը, մի քանի մարտերում գրեթե ամբողջությամբ ոչնչացնում է նրանց։ Նրանցից Ֆոմինը և նրա տեղակալ Ստեպան Տոլստովը զոհվում են, վերջիններից մեկը Կրիվովսկու խուտորում։
Ապստամբության ընթացքում Ֆոմինի կինը խորտակվում է կարմիրների կողմից Միգուլյանկայում (Դոնի ծոց)։ Նրանց որդին՝ Դավիդը (ծնվել է 1905 թվականին), ապստամբության ժամանակ հայրիկի հետ էր, իսկ վերջինիս մահից հետո վերադառնում է Ռուբեժնոյե։ 1930 թվականին խորհրդային իշխանությունները հիշեցին ժողովրդի թշնամու որդուն, և մի շարք աքսորների և բանտարկությունների արդյունքում Դավիթը մահացավ Կոմիում, 1943 թվականին։


== Ծանոթագրություններ ==


== Գրականություն ==
Каташов Ю. И. Верхнедонцы. 100 биографий казаков Верхне-Донского округа. Тихий дон Шолохов


== Արտաքին հղումներ ==
Фомины из хутора Рубежного Archived 2016-12-20 at the Wayback Machine.
Атаман Яков Фомин. Из цикла Портреты
Մարֆինո (գյուղ, Ուգրանսկի շրջան)

Անվան այլ կիրառումների համար տե՛ս՝ ՄարֆինոՄարֆինո (ռուս.՝ Марфино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեուկոագարիկուս երկարարմատ

Լեուկոագարիկուս երկարարմատ (լատ.՝ Leucoagaricus macrorhizum), Agaricaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
5-15 սմ տրամագծով գլխարկը սպիտակ է, կենտրոնում՝ մոխրագույն կամ մանուշակագույն, սպիտակավուն եզրերով, թավշյա, թելանման և ծածկված է թեփուկներով։ Սպիտակ և մսալի պտղամիսը հասունանալուց հետո ստանում է բաց շագանակագույն երանգ։ Համը և հոտը հաճելի են։ Թարմ վիճակում թիթեղները սպիտակ են, իսկ չորացածները՝ բաց շագանակագույն, ազատ, խիտ դասավորված և հարթ եզրերով։ Կենտրոնական, գլանաձև, արմատաձև երկարացած ոտիկը 5-8 x 1-2 սմ է, ներքևի մասում թեթևակի նեղացող, օղակից վերև՝ սպիտակ, իսկ ներքևի մասում՝ գլխարկի գույնի և սպիտակավուն պարզ օղակով։ Սպորափոշին սպիտակավուն է, իսկ լայն էլիպսաձև և հարթ սպորները  անգույն են և 7-8 x  4,5-5,5 մկմ։


== Տարածվածություն ==
Ընդհանուր արեալն ընդգրկում է Եվրոպան, Ասիան, Աֆրիկան և Հարավային Կովկասը (Հայաստան)։ Հայաստանում հայտնաբերված է Երևանի ֆլորիստիկական շրջանում (Զևա, Այղր լճի շրջակայք) և Ապարանի ֆլորիստիկական շրջանում (Մարմարիկ գետի ափ, խառը անտառների բացատներ)։


== Էկոլոգիա ==
Հանդիպում է հազվադեպ, հուլիս, հոկտեմբեր և նոյեմբեր ամիսներին, եզակի առանձնյակներով, հողի վրա, այգիներում, դաշտերում, անտառների բացատներում և 860-1500 մ բարձրություններում։ Հումուսային սապրոտրոֆ է։


== Պահպանություն ==
Վտանգված տեսակ է։


== Ծանոթագրություններ ==
Ուտվաժ

Ուտվաժ (ռուս.՝ Утваж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պոկշա գետի աջ ափում՝ 7 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009609
Հիդրոլոգիական ուսումնասիրությունների կոդը - 103000960
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վուզան

Վուզան (ֆր.՝ Vouzan), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 637 մարդ, բնակչության խտությունը` 39.15 մարդ/կմ²։ Բնակավայրը զբաղեցնում է 16.27 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 17 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 441 աշխատունակ (15-64 տարեկան) բնակիչ, որոնցից ակտիվ էին 340-ը, իսկ ոչ ակտիվները` 101։ Ակտիվության ցուցանիշը կազմում է 77,1 %։ 340 աշխատունակ մարդկանցից աշխատել է 300 անձ (158 տղամարդ և 142 կին)։ Գործազուրկ են եղել 40 անձ (19 տղամարդ և 21 կին)։ 101 անաշխատունակներից 21-ը եղել են աշակերտներ կամ ուսանողներ, 52-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Ստարիե Կարամալի (գյուղ, Աուրգազինսկի շրջան)

Ստարիե Կարամալի (ռուս.՝ Старые Карамалы, բաշկիրերեն՝ Иҫке Ҡарамалы), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննա Մարիա Ալբերգետտի

Աննա Մարիա Ալբերգետտի (իտալերեն՝ Anna Maria Alberghetti, մայիսի 15, 1936(1936-05-15), Պեզարո, Մարկե, Իտալիայի թագավորություն), իտալացի դերասանուհի և օպերային երգչուհի։  


== Կենսագրություն և կարիերա ==
Աննա Մարիա Ալբերգետտին ծնվել է իտալական Պեզարո քաղաքում 1936 թվականի մայիսի 15-ին։ Կարիերան սկսել է՝ նկարահանվելով Բրոդվեյում։ Այստեղ էլ ստացել է իր անդրանիկ կինոմրցանակը՝ «Tony Award» 1962 թվականին։ Մրցանակին արժանացավ որպես լավագույն դերասանուհի «Carnival» մյուզիքլի համար։ Դերասանուհին հրաշամանուկ է եղել։ Նրա հայրը օպերային երգիչ էր և Հռոմի օպերային թատրոնի կոնցերտմեյստեր։ Իսկ մայրը դաշնակահարուհի էր։ Վեց տարեկան հասակում Աննա Մարիան երգում էր Հռոդոս կղզում կայացած համերգներին։ Դերասանուհին համերգներով հանդես է եկել նաև Նյու Յորքի Քարնեգի հոլում 13 տարեկան հասակում։ Ալբերգետտին նաև «Life» ամսագրի շապիկին է հայտնվել երկու անգամ։ Ավելի քան 50 անգամ դերասանուհին հայտնվել է «Էդ Սալլիվանի շոուում»։ 1957 թվականին հյուր է գնացել NBC հեռուստաալիքի «The Gisele MacKenzie Show» և «The Pat Boone Chevy Showroom» հաղորդաշարերին։ Դին Մարտինի հետ նույն թվականին նկարահանվել է «Ten Thousand Bedrooms» ֆիլմում, իսկ Ջերի Լյուիսի հետ «Cinderfella» ֆիլմում։


== Ընտիր ելույթներ ==


=== Թատրոն ===
Rose-Marie (1960)
Carnival! (1961)
Fanny (1963)
West Side Story (1964)
Fanny(1968)
The Fantasticks (1968)
The Most Happy Fella (1969)
Cabaret (1970)
Kismet (1971)
The Student Prince (1976)
The Sound of Music (1978)
Side by Side by Sondheim (1980)
Camelot (1981)
The Fabulous Palm Springs Follies (2000)
Senior Class (2007)


=== Կինո ===
The Medium (1951)
Here Comes the Groom (1951)
The Stars Are Singing (1953)
The Last Command (1955)
Duel at Apache Wells (1957)
Ten Thousand Bedrooms (1957)
Cinderfella (1960)
Friends & Family (2001)


=== Հեռուստատեսություն ===
The Ed Sullivan Show (14 presenze, 1950-68)
The Colgate Comedy Hour (6 presenze, 1952-55)
The Garry Moore Show (5 presenze, 1959-61)
The Joey Bishop Show (3 presenze, 1967-69)


== Ծանոթագրություններ ==


== Գրականություն ==
Ursula Jackson, "Anna Maria Alberghetti". In Italian Americans on the Twentieth Century, ed. George Carpetto and Diane M. Evanac. Tampa, FL: Loggia Press, 1999, pp. 6–7
David Dye, Child and Youth Actors: Filmography of Their Entire Careers, 1914-1985. Jefferson, NC: McFarland & Co., 1998, p. 4.


== Արտաքին հղումներ ==
Աննա Մարիա Ալբերգետտի Internet Movie Database կայքում
Anna Maria Alberghetti Archived 2008-06-27 at the Wayback Machine. at MSN Movies
Պիլմա

Պիլմա (էստ․՝ Põlma), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեկեիձեեբի (Խուլոյի շրջան)

Մեկեիձեեբի (վրաց.՝ მეკეიძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 119 մարդ։


== Ծանոթագրություններ ==
Աստերոիդների ցանկ (126301-126400)

Աստերոիդների ցանկ (126201-126300)  • Աստերոիդների ցանկ  • Աստերոիդների ցանկ (126401-126500)
 Աստերոիդների ցանկ (126201-126300)  • Աստերոիդների ցանկ  • Աստերոիդների ցանկ (126401-126500)
Վիկտորովկա (գյուղ, Բրատսկոեի շրջան)

Անվան այլ կիրառումների համար տե՛ս՝ ՎիկտորովկաՎիկտորովկա (ուկրաիներեն՝ Вікторівка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Վիկտորովկա գյուղում բնակվում էր 78 մարդ։ Բնակավայրը զբաղեցնում է 0,312 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տոկարևսկի շրջան

Տոկարևսկի շրջան (ռուս.՝ Токарёвский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Տոկարևկա։


== Աշխարհագրություն ==
Շրջանի տարածքի մակերեսը կազմում է 1450 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17898 մարդ։ Բնակչության խտությունը կազմում էր 12,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ախտաբանական անատոմիա

Ախտաբանական անատոմիա, հիվանդագին վիճակում գտնվող մարդու և կենդանու օրգանների և հյուսվածքների բնականոն կառուցվածքի խանգարումներն ուսումնասիրող գիտություն։


== Հետազոտություններ ==
Ախտաբանա–անատոմիական հետազոտությունները հնարավորություն են տալիս հաստատել հիվանդության էությունը և պարզաբանել ախտածնությունը։ Ախտաբանական անատոմիա ընդհանուր բաժինն ուսումնասիրում է ախտաբանական ընդհանուր պրոցեսները (արյան շրջանառության խանգարումը, բորբոքում, այտուց և այլն), իսկ մասնավորը՝ օրգանիզմի և առանձին օրգանների ու համակարգերի (սիրտ, անոթներ, նյարդային համակարգ և այլն) ախտաբանական պրոցեսները։


== Ուսումնասիրության մեթոդներ ==
Ախտաբանական անատոմիայի ուսումնասիրության հիմնական մեթոդներն են՝ դիահերձումը, դիակային հյուսվածքների և հիվանդի օրգաններից վերցրած հյուսվածքների մանրադիտակային հետազոտությունը։


== Կիրառություն ==
Լայն կիրառություն են գտել նաև հյուսվածքների հիստոքիմիական և կենդանիների փորձառական հետազոտությունները։ Հայաստանում ախտաբանական անատոմիայի զարգացման բնագավառում ավանդ ունեն Ե. Շեկ-Հովսեփյանը, Ա. Բեգլարյանը, Վ. Գաբրիելյանը։


== Գրականություն ==
Аничков Н. М. 12 очерков по истории патологии и медицины. — СПб: Синтез бук, 2013. — 238 с.
Гулькевич Ю. В. История патологической анатомии // Многотомное руководство по патологической анатомии.— Т. 1.— М., 1963.— С. 17—112.
Пальцев М. А., Аничков Н. М. Патологическая анатомия. Учебник для медицинских вузов (В 2-х тт.). — М., Медицина, 2001 (1-е изд.), 2005 (2-е изд.).
Пальцев М. А., Аничков Н. М., Рыбакова М. А. Руководство к практическим занятиям по патологической анатомии. — М., Медицина, 2002.
Пальцев М. А., Коваленко В. Л., Аничков Н. М. Руководство по биопсийно-секционному курсу. — М., Медицина, 2002.
Сточик А. М., Пальцев М. А., Затравкин С. Н. Патологическая анатомия и её становление в Московском университете.— М., 2009.— 280 с.
Զարյա (գյուղ, Ուգրանսկի շրջան)

Անվան այլ կիրառումների համար տե՛ս՝ ԶարյաԶարյա (ռուս.՝ Заря), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փառիսոսի բերդ

Փառիսոսի բերդ (Ադրբեջանում հայտնի է որպես ադրբ.՝ Koroğlu qalası Քյորօղլու կալասը), միջնադարյան հայկական բերդ Գարդմանում, ներկայումս՝ Ադրբեջանական Հանրապետության Գետաբեկի շրջանի Ղալաքենդ գյուղի հյուսիսային մասում, գետի ձախափնյա ժայռոտ լեռնագագաթի վրա։


== Պատմություն ==
Փառիսոսի բերդը կառուցվել է IX-X դդ.։


== Ճարտարապետություն ==
Շրջապատի նկատմամբ Փառիսոսի բերդը ունի իշխող դիրք։ Հարավից լեռնագագաթը վիմահերձ է և բնական անառիկություն է հաղորդում ռազմական կառույցին։ Մյուս կողմերն ամրացված են բրգաշատ պարիսպներով, որոնք կառուցված են անմշակ կրաշաղախով (հյուսիսային և արևմտյան կողմերում կրկնաշարք են) կամ կոպտատաշ քարով։ Պարիսպների հաստությունը կազմում է 2,5 մետր, իսկ պահպանված բարձրությունը՝ 8-9 մետր։ Կիսաբոլորակ աշտարակների թիվն անցնում է մեկ տասնյակից։ Բերդի մուտքն արևելյան կողմից է։ Պարսպապատ տարածքում պահպանվել են տարբեր չափի բազմաթիվ շինությունների հետքեր, կիսավեր մատուռ, իսկ հյուսիսային պարսպապատին կից կան ընդհանուր մուտքով միմյանց հետ հաղորդակցվող թաղակապ 2 սենյակներ, որոնցից մեկը մեկը ծառայել է իբրև ջրամբար։
Ըստ ավանդության, ջուրը այստեղ է հասցվել ստորգետնյա առվով։
IX-X դարավերջին բերդն այցելած մի քանի հեղինակներ թողել են նկարագրական ուշագրավ նյութեր։ Դրանցից է 1890 թվականի ամռանը բերդ է բարձրացել Ս. Քամալյանը և գրել հետևյալը՝


== Տես նաև ==
Փառիսոսի արշավանք (1003)
Բերդը տիեզերքից նկարված քարտեզում


== Ծանոթագրություններ ==
Էլևսինյան միստերիաներ

Էլևսինյան միստերիաներ, Հին Հունաստանի ամենահայտնի գաղտնի ծիսակարգերն էին, որոնք տեղի էին ունենում Աթենքի մոտ գտնվող Էլևսին քաղաքում։


== Էլևսինյան միստերիաների ծագումը ==
Իրենց խորհրդով Էլեվսինյան միսթերիաները կապվում էին Դեմետրա աստվածուհու և իր դստեր Պերսեփոնեի անհետացման հետ։ Համաձայն Հոմերոսի, Դեմետրա աստվածուհին փնտրելով իր դստերը հասնում է Էլեվսին քաղաք, որտեղ նա դառնում է քաղաքի թագաժառանգի դայակը։ Թագուհու միջամտության հետևանքով Դեմետրային չի հաջողվում թագաժառանգին անմահություն պարգևել։ Դեմետրան բացահայտում է իր իրական ինքնությունը և հրահանգում է, որպեսզի իր համար տաճար կառուցեն, որտեղ նա կհանգրվանի։
Համաձայն Հոմերոսի, միսթերիաների ծագման պատմությունը ունի երկու շերտ, որոնցից առաջինը դա Դեմետրայի և Պերսեփոնեի վերամիավորման պատմությունն է, իսկ երկրորդը՝ թագուհու որդուն անմահություն պարգևելու չստացված փորձը։ Էլեվսինի և Աթենքի միավորումից հետո, աթենական իշխանություններն իրենց վրա են վերցնում միսթերիաների անցկացման ծիսակարգային պարտականությունները։


== Էլևսինյան միստերիաների արարողակարգը ==
Էլեվսինյան միսթերիաները տարաբաժանվում էին Մեծ էլեվսինյան միսթերիաների և Փոքր Էլեվսինյան միսթերիաների, որոնք սկսվում էին Աթենքից Էլեվսին ձգվող հանդիսավոր շքերթով։ Փոքր միսթերիաներն իրականացվում էին Աթենքից դուրս գտնվող Իլիսոս գետի Ագրայ վտակի մոտ, փետրվար֊մարտ ամիսներին։ Մեծ միսթերիաները սկսվում էին հոկտեմբեր֊սեմպտեմբեր ամսիներին և իրենց մեջ ներառում էին ծիսակարգային լոգանք, ծոմապահություն և մեզ անհայտ մի քանի այլ արարողություններ։


== Էլեևինյան միստերիաների խորհուրդը ==
Ենթադրաբար դրանք խոստանում էին որոշակի առավելություններ հետմահու կյանքում։


== Ծանոթագրություններ ==
Շևչենկո (գյուղ, Օչակովի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченко), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Շևչենկո գյուղում բնակվում էր 157 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելմոն սյուր Ռանս

Բելմոն սյուր Ռանս (ֆր.՝ Belmont-sur-Rance), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1017 մարդ, բնակչության խտությունը` 23.01 մարդ/կմ²։ Բնակավայրը զբաղեցնում է 44.19 կմ² տարածք։


== Աշխարհագրություն ==
Գտնվում է Փարիզ քաղաքից 570 կմ հարավ, Թուլուզ քաղաքից` 110 կմ արևելք, Ռոդեզ քաղաքից` 65 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 679 աշխատունակ (15-64 տարեկան) բնակիչ, որոնցից ակտիվ էին 481-ը, իսկ ոչ ակտիվները` 198։ Ակտիվության ցուցանիշը կազմում է 70,8 %։ 481 աշխատունակ մարդկանցից աշխատել է 452 անձ (259 տղամարդ և 193 կին)։ Գործազուրկ են եղել 29 անձ (12 տղամարդ և 17 կին)։ 198 անաշխատունակներից 41-ը եղել են աշակերտներ կամ ուսանողներ, 63-ը` թոշակառուներ, իսկ 94-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էբիլենց (ծածկանուն)

Էբիլենց, հայկական ծածկանուն։
Ծածկանունն օգտագործել են հետևյակ անձինք՝

Ալպերթ Աբելյան, ծածկանունն օգտագործել է՝ «Ազդակ» (Բեյրութ) 1946 - № 157, 222, 234: «Ասպարեզ» (Ֆրեզնո) 1957 - № 3247: «Հայրենիք» (Բոստոն) 1928 - № 4883...; 1929 - № 5067...; 1934 - № 6778; 1954 - № 12733, 12822...: «Հառաջ» (Փարիզ) 1961 - № 9251։


== Ծանոթագրություններ ==
Սվիտանոկ (գյուղ, Չուգուևի շրջան)

Անվան այլ կիրառումների համար տե՛ս՝ ՍվիտանոկՍվիտանոկ (ուկրաիներեն՝ Світанок), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1930 թվականին։
2001 թվականի տվյալներով Սվիտանոկ գյուղում բնակվում էր 142 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 430,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Sing Me to Sleep (սինգլ)

Սինգ մի թու սլիփ (անգլ.՝ Sing Me to Sleep), սինգլ, որի հեղինակն է նորվեգացի պրոդյուսեր և դիջեյ Ալան Ուոքերը։ Այն երգել է նորվեգացի երգչուհի Իսելին Սոլհեյմը։ Երգը  թողարկվել է 2016 թվականի հունիսի 3-ին։ Հրապարակվելուց հետո այն բուռն կերպով է ընդունվել քննադատների կողմից և որոշ դեպքերում նմանեցվել է հեղինակի նախորդ «Faded» երգին։


== Երաժշտական տեսահոլովակ ==
Երգի երաժշտական տեսահոլովակը հրապարակվել է հեղինակի Յութուբյան էջում 2016 թվականի հունիսի 2-ին։ Տեսահոլովակում մի հատված նկարահանվել է նաև Ջեսիկա Չեսթեյնը։
Տեսահոլովակը նկարահանվել է Հոնկ Կոնգում։ Այն ցույց է տալիս երիտասարդ տղային «Ֆեյդիդ» տեսահոլովակից, ինչպես նաև այլ տղամարդ և կին, որոնք քայլում և վազում են Հոնկոնգի փողոցներով։ Նկարահանման ընթացքում տեսախցիկի ֆիլտրը նորմալից փոխվում է ջերմային սենսորի, որի հետևանքով որոշ շինություններ շարժվում են։ Տեսահոլովակի վերջում այդ երեքը հանդիպում են և իրենց մոտ ունեցած մասերը միացնելով ստեղծում են մի սարք, որը փայլող կապույտ լույսեր է տարածում ամբողջ Հոնկոնգում։


== Թվային բեռնում ==
«Սինգ մի տու սլիփ»


== Հիթ-շքերթներ և հավաստագրումներ ==


== Ծանոթագրություններ ==
Կուլեշովկա (այլ կիրառումներ)

Կուլեշովկա, կարող է վերաբերել՝

Կուլեշովկա - գյուղ Ռուսաստանի Կրասնոդարի երկրամասի Բելայա Գլինայի շրջանի կազմում։
Կուլեշովկա - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կուլեշովկա - գյուղ Ռուսաստանի Ռոստովի մարզի Ազովի շրջանում
Կուլեշովկա - գյուղ Ուկրաինայի Սումիի մարզի Նեդրիգայլովի շրջանում
Բռնցքամարտը 2012 ամառային օլիմպիական խաղերում

Բռնցքամարտը 2012 թվականի Ամառային օլիմպիական խաղերում անցկացվել է հուլիսի 28-ից օգոստոսի 12-ը։ Խաղարկվում էին մեդալների 13 հավաքածու, որոնցից 10-ը` տղամարդիկ։ Յուրաքանչյուր քաշային կարգում երկիրը ներկայացնում էր միայն մեկ մարզիկ։
Երկրորդ օլիմպիադան անընդմեջ չինացի և ուկրաինացի մարզիկներ Ցզոու Շիմինը և Վասիլ Լոմաչենկոն կարողացան նվաճել ոսկե մեդալներ։
Ղազախ մարզիկ Սերիկ Սապիևը մինչև 69 կգ քաշային կարգում նվաճելով ոսկե մեդալը, ճանաչվեց որպես մրցաշարի տեխնիկապես առավել ուժեղ բռնցքամարտիկ և ստացավ Վալ Բարկերի գավաթը։


== Մեդալներ ==


=== Ընդհանուր հաշվարկ ===


=== Մեդալակիրներ ===


==== Տղամարդիկ ====


==== կանայք ====


== Մրցելույթների անցկացման վայրը ==


== Հղումներ ==
Բռնցքամարտը օլիմպիական խաղերի պաշտոնական կայքում (անգլ.) (ֆր.)
Բռնցքամարտի միջազգային ֆեդերացիա (անգլ.)


== Ծանոթագրություններ ==
Լոսկուտովո (գյուղ, Տոմսկի քաղաքային օկրուգ)

Լոսկուտովո (ռուս.՝ Лоскутово), գյուղ Ռուսաստանի, Տոմսկի մարզի Տոմսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 3853 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլկովչիկի

Վոլկովչիկի (ուկրաիներեն՝ Вовківчики), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Վոլկովչիկի գյուղում բնակվում էր 212 մարդ։ Բնակավայրը զբաղեցնում է 58 կմ² տարածք։ Բնակչության խտությունը կազմում էր 3655,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլիալբա դե Ռիոխա

Վիլիալբա դե Ռիոխա (իսպ.՝  Villalba de Rioja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 8,96 կմ2 տարածք։ Բնակչությունը կազմում է 154 մարդ (2010 թվականի տվյալներով)։ Գտնվում է պրովինցիայի վարչական կենտրոնից 44 կմ հեռավորության վրա։
Չարլզ Մահոնի

Չարլզ Ջոն Մահոնի (անգլ.՝ Charles John Mahoney; հունիսի 20, 1940(1940-06-20)[…], Բլեքփուլ, Լանկաշիր, Անգլիա, Միացյալ Թագավորություն - փետրվարի 4, 2018(2018-02-04)[…], Չիկագո),  անգլո-ամերիկացի դերասան։ «Թոնի» մրցանակի դափնեկիր, ինչպես նաև  «Էմմի» և «Ոսկե գլոբուս» մրցանակների կրկնակի հավակնորդ։ Նրան առավել մեծ ճանաչում է բերել Մարտին Քրեյնի դերը «Ֆրեյզեր» (1993-2004) սիթքոմում, ինչպես նաև «Ինչ-որ բան ասա» (1989), «Բարտոն Ֆինք» (1991) և «Կոտրված սրտերի ակումբ. ռոմանտիկ կատակերգություն» (2000) ֆիլմերում դերերը։


== Վաղ տարիներ ==
Մահոնին ծնվել է Լանկաշիր վարչաշրջանի Բլեքպուլ գյուղում։ Նա ընտանիքի ութ երեխաներից մեկն է։ Նրա հայրը հացթուխ էր, իսկ մայրը՝ տնային տնտեսուհի։ Մահոնին  18 տարեկան հասակում տեղափոխվել է ԱՄՆ։ Նա սովորել է Քուինսիի համալսարանում և Արևմտյան Իլինոյսի համալսարանում, որտեղ ստացել է անգլերենի մագիստրոսի աստիճան։ 1970-ականներին նա անգլերեն է դասավանդել Արևմտյան Իլինոյսի համալսարանում։ Մահոնին նաև կարճ ժամանակ ծառայել է ԱՄՆ բանակում։


== Կարիերա ==
Մահոնին հիմնականում հայտնի էր թատերական գործերով։ Նա նորամուտը նշել է Բրոդվեյում «Կապույտ տերևների տուն» բեմադրությամբ, որը նրան արժանացրել է «Թոնի» մրցանակի։ Մեծ էկրանին նրա բեկումնային դերը դարձել է Բարրի Լևինսոնի դերը «Ալյումինե մարդիկ» կատակերգական դրամայում, որից հետո նա հայտնվել է «Ութնյակը դուրս է մնում խաղից» և «Ինչ-որ բան ասա» ֆիլմերում։
Նա հյուրի դեր է ունեցել «Հ. Ե. Լ. Փ.», «Ուրախ ընկերություն» և «Անբնական որոնումներ» սերիալներում, մինչև 1993 թվականին միացել է «Ֆրեյզեր» սիթքոմին։ Գլխավոր հերոսի հոր՝ Մարտին Քրեյնի դերը Մահոնիին բերել է «Էմմի», «Ոսկե գլոբուս» և «Սպուտնիկ» մրցանակների, ինչպես նաև ԱՄՆ-ի կինոդերասանների գիլդիայի պարգևի, որը նա կիսել է դերասանական կազմի հետ։
Հետագայում հայտնվել է էկրանին «Պացիենտներ» և «Գեղեցկուհիները Քլիվլենդում» սերիալներում՝ հյուրի դերով։


== Անձնական կյանք ==
Մահոնին երբեք ամուսնացած չի եղել և երեխաներ չի ունեցել։ Նա ապրել է Իլինոյս նահանգի Օկ-Պարկ քաղաքում։ 1980-ականների կեսերին Մահոնիի մոտ ախտորոշվել էր կոլոռեկտալ քաղցկեղ, որը նա հաղթահարել է։
Մահոնին Դեվիդ Հայդ Պիրսի հետ եղել է «Ֆրեյզեր» սերիալից գործընկերոջ որդու՝ Ջեյն Լիվզի կնքահայրը։


== Մահ ==

2014 թվականին Մահոնիի մոտ գլխի և պարանոցի շրջանների քաղցկեղ է ախտորոշվել։ 2018 թվականի փետրվարի 4-ին նա մահացել է կոկորդի քաղցկեղից Չիկագոյի հիվանդանոցում։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Լունա (գյուղ, Կարդիմովսկի շրջան)

Անվան այլ կիրառումների համար տե՛ս՝ Լունա (այլ կիրառումներ)Լունա (ռուս.՝ Луна), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դինարա Ալիևա

Դինարա Ալիևա (ադրբ.՝ Dinarə Əliyeva, դեկտեմբերի 17, 1980(1980-12-17), Բաքու, Ադրբեջանական ԽՍՀ, ԽՍՀՄ), Ադրբեջանի օպերային երգչուհի (սոպրանո), Ադրբեջանի ժողովրդական արտիստ (2018)։


== Կենսագրություն ==
Դինարա Ալիևան ծնվել է 1980 թվականին Բաքու քաղաքում։ 1998 թվականին ավարտել է Բյուլբուլի անվան երաժշտական ​​դպրոցը։ 2004 թվականին ավարտել է Բաքվի երաժշտական ​​ակադեմիան՝ ստանալով մագիստրոսի կոչում։ Երաժշտական ​​ակադեմիայում ստացել է հետբուհական կրթություն։ Դեռևս 1998 թվականին, Բուլբուլի անվան դպրոցում սովորելիս, Դ. Ալիևան մասնակցել է միջնակարգ հատուկ երաժշտական ​​դպրոցների վոկալիստների VII հանրապետական ​​մրցույթին և դարձել մրցույթի դափնեկիր։ 2002-2005 թվականներին եղել է Ադրբեջանի օպերայի և բալետի պետական ​​թատրոնի մենակատար։ 2005 թվականին Դ. Ալիևան մասնակցել է վոկալիստների III միջազգային մրցույթին և գրավել երրորդ տեղը։
Դինարա Ալիևան եղել է 2007 թվականին Մարիա Կալասի փառատոնի դափնեկիր, իսկ2009 թվականին՝ Ելենա Օբրազցովայի երգի միջազգային մրցույթի։ 2010 թվականին Ալիևան հաղթել է Պլասիդո Դոմինգո երգի մրցույթում։ 
2010 թվականի սեպտեմբերի 17-ին նրան շնորհվել է Ադրբեջանի վաստակավոր արտիստի պատվավոր կոչում։
2018 թվականի մայիսի 27-ին նրան շնորհվել է Ադրբեջանի ժողովրդական արտիստի պատվավոր կոչում։


== Ծանոթագրություններ ==
Գուլկևիչիի շրջան

Գուլկևիչիի շրջան (ռուս.՝ Гулькевичский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1934 թվականին։ Վարչական կենտրոնը՝ Գուլկևիչի։


== Աշխարհագրություն ==
Շրջանի տարածքի մակերեսը կազմում է 1395,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 100758 մարդ։ Բնակչության խտությունը կազմում էր 72,2 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հեռուստաավտոմատիկայի համակարգ

Հեռուստաավտոմատիկայի համակարգ, հեռուստամեխանիկայի համակարգ, որը կառավարման օբյեկտի գործադիր մեխանիզմներով իրականացնում է հաղորդված հրահանգները։ Ընդհատ կառավարման համակարգերում հաղորդվում են «անջատել», «միացնել» կարգի որոշակի հրահանգներ, որոնք ավտոմատիկայի համակարգի միջոցով անջատում կամ միացնում են էլեկտրական շղթայի հոսանքը (օրինակ, էլեկտրական ենթակայանների յուղային անջատիչների աշխատանքի դեպքում)։ Անընդհատ կառավարման համակարգերն սպասարկում են անթիվ բազմության դիրքեր ունեցող մեխանիզմները (օրինակ, շարժվող օբյեկտի ղեկը)։ Այդպիսի մեխանիզմների աշխատանքը սովորաբար կառավարվում է հետևող համակարգի օգնությամբ։ Ժամանակակից արագագործ համակարգերում կիրառում են բարձր հուսալիության փոքրածավալ ֆերիտային, կիսահաղորդչային, օպտիկական, միկրոսխեմային տարրեր։ Ժողովրդական տնտեսության խոշոր համակարգերի կոմպլեքսային կառավարման համար նախատեսվում են տարբեր մեքենաներ ու մեխանիզմներ գործի դնող տեղական ավտոմատիկայի համակարգեր։
Հիլզբորոյի ողբերգություն

«Հիլզբորոյի ողբերգություն» - այդ անունով է հայտնի (անգլ.՝ Hillsborough Disaster) Անգլիայի Շեֆիլդ քաղաքի Հիլզբորո ֆուտբոլային մարզադաշտում տեղի ունեցած ողբերգական դեպքերը, որոնց արդյունքում զոհվեցին 97 հոգի և մարմնական ծանր վնասվածքներ ստացան ևս հարյուրավոր մարդիկ (766)։


== Միջադեպը ==
Հիլզբորոյի այս հայտնի միջադեպը տեղի ունեցավ 1989 թ. ապրիլի 15-ին անգլիական Ֆուտբոլի Անգլիայի գավաթի Նոթինգհեմ Ֆորեստ և Լիվերպուլ թիմերի խաղի ընթացքում։ Մահացածների մեծամասնության մահվան պատճառը արձանագրվել է որպես շնչահեղձուկ՝ հրմշտոցի պատճառով։ Բոլոր զոհվածները Լիվերպուլի կողմնակից մարզասերներն էին։


== Հղումներ ==
LiverpoolFC.tv կայքում՝ զոհերի հիշատակի օր (անգլերեն)
BBC-ի կայքում տեղադրված հոդված՝ Հիլզբորոյի ողբերգության վերաբերյալ (անգլերեն)
Ալկա Յագնիկ

Ալկա Յագնիկ (հինդի` अलका याज्ञनिक, մարտի 20, 1966(1966-03-20), Կալկաթա, Հնդկաստան), հնդկական կինոյի առավել հայտնի արտակադրային երգչուհիներից մեկն է (Լատա Մանգեշկարի և Աշա Բհոսլեի հետ միասին)։ Իր ստեղծագործական կյանքի երեք տասնամյակների ընթացքում ստացել է ռեկորդային քանակի (յոթ անգամ) Filmfare Awards մրցանակ` կանացի լավագույն արտակադրային վոկալի համար։ Երկու անգամ արժանացել է Ազգային կինոպարգևի և մի քանի այլ երաժշտական մրցանակների։ Ձայնագրվել է ավելի քան 1000 կինոնկարների համար և կատարել 2000-ից ավելի երգեր` Հնդկաստանի տարբեր լեզուներով։


== Կենսագրություն ==
Ալկա Յագնիկը ծնվել է երաժշտական ընտանիքում։ Նրա մայրը` Շոբհա Յագնիկը, երգչուհի էր և կատարում էր երգեր` հնդկական դասական երաժշտության ներքո։ Ալկան սովորել է ժամանակակից օրիորդաց Modern High School for Girls միջնակարգ դպրոցում, որից հետո ստացել է պրոֆեսիոնալ երաժշտական կրթություն։
1972 թվականին, վեց տարեկանում Ալկան սկսել է երգել հինդուիզմի կրոնական ուղղվածություն ունեցող բհաջան ոճի երգեր` Կալկաթայի All India Radio ռադիոընկերության համար։ Տաս տարեկանում մայրը նրան բերել է Մումբայ` լսումների։ Ալկային խորհուրդ են տվել սպասել, մինչև ձայնը ձևավորվի, սակայն մայրը չի ցանկացել զիջումների գնալ։ Հաջորդ լսումների ժամանակ նրան ընդունել է անձամբ Ռաջ Կապուրը և առաջարկել կոմպոզիտոր Լաքսմիկանտին` լսել աղջկան։ Վերջինս լսելով Ալկային, առաջարկել է երկու տարբերակ` կամ անմիջապես հանդես գալ որպես երգչի կրկնորդ կամ ավելի ուշ հանդես գալ որպես երգչուհի։ Ալկան ընտրել է երկրորդ տարբերակը։
1980 թվականին Ալկա Յագնիկը կատարել է իր առաջին երգը «Payal Ki Jhankaar» կինոնկարի համար։ Դրանից հետո հաջորդել են «Որբը» (1981թ.) և «Մեր հարսնացու Ալկան» (1982թ.) կինոնկարները։ Սակայն առաջին մեծ հաջողությունը եկավ 1989 թվականին` «Այրող կիրք» կինոնկարում «Ek Do Teen» երգի կատարումով։ Այդ երգը նրան արժանացրեց առաջին Filmfare Award մրցանակին` կանացի լավագույն արտակադրային վոկալի համար։
Ալկա Յագնիկը երգել է բազմաթիվ լեզուներով, այդ թվում հինդի, ուրդու, տելուգու, թամիլերեն, գուջարաթի, ասսամերեն, բենգալերեն, մարաթհի, մալայալամ, անգլերեն և այլն։ Նա կատարել է այնպիսի կոմպոզիտորների և երգահանների երաժշտությամբ ստեղծված երգեր, ինչպիսիք էին Նադիմ և Շրավան, Կալյանջի և Անանդջի, Լաքսմիկանտ և Պյարելալ, Ջաթին և Լալիտ ստեղծագործական զույգերը, Ռաջեշ Ռոշանը, Ռահուլ Դև Բուրմանը, Անու Մալիկը, Ալլահ Ռաքհա Ռահմանը և այլք։ Համագործակցել և հանդես է եկել այնպիսի երգիչների հետ, ինչպիսիք են Կումար Սանուն, Սոնու Նիգամը, Կավիտա Կրիշնամուրթհին և այլք։


== Ծանոթագրություններ ==
Սան Նիկոլա Բարոնիա

Սան Նիկոլա Բարոնիա (իտալերեն՝ San Nicola Baronia), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 854 մարդ, բնակչության խտությունը կազմում է 143 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 83050, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0827 92034
Պաշտոնական կայք։http://sannicolabaronia.asmenet.it Archived 2005-05-27 at the Wayback Machine.


== Արտաքին հղումներ ==
http://sannicolabaronia.asmenet.it Archived 2005-05-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արմեն Զաքարյան

Արմեն Եգորի Զաքարյան (փետրվարի 18, 1937(1937-02-18), Եղիպատրուշ, Ապարանի շրջան, Հայկական ԽՍՀ, ԽՍՀՄ), հայ կենսաֆիզիկոս, կենսաբանական գիտությունների դոկտոր (1995), պրոֆեսոր (2003)։


== Կենսագրություն ==
1959-1963 թվականներին սովորել է Երևանի պետական համալսարանի կենսաբանական ֆակուլտետում
1963-1964 թվականներին՝ Մոսկվայի պետական համալսարանի կենսաբանական ֆակուլտետի կենսաֆիզիկայի ամբիոնում
1964-1967 թվականներին՝ Մոսկվայի պետական համալսարան, կենսաֆիզիկայի ամբիոն, կենսաբանական ֆակուլտետ, ասպիրանտուրա։


== Աշխատանքային գործունեություն ==
Աշխատանքները վերաբերում են չարորակ ուռուցքների զարգացման և այլ ախտաբան, շարժընթացների ժամանակ լիպիդներում և կենսաթաղանթներում տեղի ունեցող ազատ ռադիկալային ռեակցիաներին։

1964 թվականին ԵՊՀ, կենսաբանության ֆակուլտետի կենսաֆ‎իզիկայի ամբիոնի ավագ լաբորանտ
1968-1971 թվականներին եղել է Երևանի պետական համալսարանի կենսաբանական ֆակուլտետի կենսաֆիզիկայի ամբիոնի ավագ գիտաշխատող։


== Գրքեր ==
Тунян М. Ю., Погосян Г. А., Закарян А. Е., Физические методы лечения в комплексной терапии поражений тканей протезного ложа. Учебн. пособие Ереван, 2007, 13 с.
Тунян М. Ю., Закарян А. Е., Погосян Г. А., Оценка состояния тканей пародонта и протезного ложа методом хемилюминесцентного анализа. Учебно-методическое пособие Метод. рекомендации, Минист. здравоох. РА, Ер. 2004, с. 5.
Zakarian A. E., Nerkararyan A. V., Pogosyan G. A., Ayvazian N. M., Biophysics of free radical processes and membrane structures. ed. “Nork”, Yerevan, 2003.
Ա. Ե. Զաքարյան, Ա. Վ. Ներկարարյան, Գ. Հ. Պողոսյան, Ն. Մ. Այվազյան, Ազատ ռադիկալային գործընթացների և թաղանթային կառույցների կենսաֆիզիկա։ Ոսումնամեթոդական ձեռնարկ Նորք գրատուն, Երևան, 2003, 216 էջ։


== Հոդվածներ ==
Закарян А. Е., Кочур Н. А., Тарусов Б. Н., Сверхслабая ХЛ сыворотки крови онкологических больных. В кн.։ “Физ.-хим. механизмы развития злокачественного роста”, М., Изд. МОИП, 1970, с. 99-103.
Закарян А. Е., Тарусов Б. Н., Сверхслабое свечение сыворотки крови при развитии злокачественного роста. В кн. “Физико-химические механизмы злокачественного роста”. Москва, Изд. МОИП, 1970, с.103-106.
Закарян А. Е., Тарусов Б. Н., Изучение сверхслабого свечения плазмы крови при злокачественном росте. Биофизика, Москва, 1967,12, вып. 3.
Закарян А. Е., Тарусов Б. Н., Исследование антиокис-лительной активности фракций сыворотки крови ингибированием ХЛ при малигнизации. Биофизика, Москва, 1967, 12, вып. 4.
Закарян А. Е., Тарусов Б. Н., Ингибирование ХЛ плазмы крови при злокачественном росте. Биофизика, Москва, 1966, 11, с. 919-921.


== Ծանոթագրություններ ==
Շոշափուկներ

Շոշափուկներ, անողնաշարավոր կենդանիների մեծ մասի (աղեխորշավորներ և այլն) մարմնի շարժական ելուստներ։ Գտնվում են սովորաբար կենդանու մարմնի առջևի մասում և կատարում են որսը բռնելու, շարժվելու (գլխոտանիներ), շոշափման, հոտառության (փորոտանի փափկամորթներ), շնչառության ֆունկցիա։ Աղեխորշավորները հարուստ են խայթող բջիջներով։
(9855) 1991 CU

(9855) 1991 CU, աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 7-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,58245 ա. մ., առավելագույնը մոտենում է 2,3406 ա. մ. հեռավորության վրա և հեռանում 2,8243 ա. մ.։ Արեգակի շուրջ մեկ ամբողջական պտույտ է կատարում 1515,82 երկրային օրվա ընթացքում, իր ուղեծրով շարժվելով միջինում 0,237496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9855) 1991 CU աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆլյոյեն

Ֆլյոյեն (նորվ.՝ Fløyen կամ նորվ.՝ Fløyfjellet), լեռ (բլուր) Նորվեգիայի Հոռլան կոմսության Բերգեն քաղաքում։ Ունի 425 մետր բարձրություն։
Ֆլյոյեն լեռը Բերգենում գտնվող 15 լեռներից ամենագրավիչն է և քաղաք այցելած հյուրերի մեծ մասը պարտադիր կերպով բարձրանում է այն։ Գագաթից երևում է Բերգենի գեղեցիկ համայնապատկերը։
Լեռան լանջին կառուցված է ֆունիկուլյոր, որը ուղևորներին քաղաքի կենտրոնից 6 րոպեում տեղափոխում է դիտակետ, որը գտնվում է լեռան լանջին՝ 320 մ բարձրության վրա։ Դիտակետը գտնվում էգագաթից 1 կմ հյուսիս-արևելք։ Ֆունիկլյորը աշխատում է տարվա մեջ 12 ամիս։


== Լեռնագնացություն ==
Ֆլյոյեն լեռը Բերգենի տարածաշրջանում համարվում է արշավային տուրիզմի կենտրոններից մեկը։ Ստորոտից մինչև գագաթ ստեղծված են արշավային արահետներ, որոնք անցնում են անտառի միջով։


== Պատկերասրահ ==

		
		
		


== Ծանոթագրություններ ==


== Աղբյորներ ==
"Floyen.no" Archived 2016-09-12 at the Wayback Machine. Company site of the Funicalar company. (անգլ.)
"Bergenbyarkiv.no" "Encyclopedia about the history in Bergen. (նորվ.)
Walks and hikes on Fløyen. Archived 2015-12-08 at the Wayback Machine. (անգլ.)
Տրիպանոսոմներ

Տրիպանոսոմներ, մտրակավորների դասի նախակենդանիների սեռ։ Մարդու և ողնաշարավոր կենդանիների արյան ու հյուսվածքների մակաբույծներ են։ Հայտնի է Տրիպանոսոմների մի քանի տասնյակ տեսակ, որոնցից շատերը ախտածին են։ Իլիկաձև մարմնի ետին մասում ցիտոպլազմայից սկիզբ է առնում մտրակիկը, որը պելիկուլի (ցիտոպլազմայի արտաքին կարծրացած շերտ) ծալքի հետ ալիքաձև թաղանթ է առաջացնում։ Բազմանում են երկայնակի կիսվելով։ Սեռական պրոցես չունեն։ Տրիպանոսոմների մեծամասնությունը ողնաշարավոր կենդանիների և մարդու օրգանիզմ է թափանցում փոխանցողների՝ սովորաբար միջատների միշոցով, որոնք կամ Տրիպանոսոմների մեխանիկական կրողներ են, կամ դրանց օրգանիզմներում տեղի է ունենում Տրիպանոսոմների բազմացումը։ Մարդու համար ախտածին են T․ gambiense և T․ rhodesiense քնախտի հարուցիչները (փոխանցվում են glossina սեռի աֆրիկյան ճանճերի միշոցով)։ ԽՍՀՄ–ում հան դիպում են ուղտերի, ձիերի և էշերի արիպանոսոմոզների հարուցիչները։
Ռիկերս

Ռիկերս (անգլ.՝ Rikers Island), Իստ Ռիվերի քաղաք կղզի, պատկանում է Նյու Յորքի Քուինս և Բրոնսկ  շրջաններին։ Կղզում գործում է Լա Գուարդիա օդանավակայանը։ 
Խոշորագույն ուղղիչ աշխատանքային գաղութն է  աշխարհում, քանի որ ԱՄՆ-ին հարկերի  վճարները միայն այս կղզու հարկատուների կողմից կազմում են  տարեկան 860 մլն դոլար։
1884 թվականից ի վեր կղզում սկսեց զարգանալ գյուղատնտեսությունը, որը միտված էր կալանավորների համար սնունդ ստեղծելուն։ 
1932 թվականին բացվեց նոր բանտ, որտեղ բանտարկյալների մեծ մասը տեղափոխվեցին Բլեքուել (Blackwell) կղզուց, քանի որ այնտեղ բանտային հաստատությունները վաղուց արդեն խարխլվել էին։ 1970 թվականից մինչև 2005 թվականի դեկտեմբերն ընկած ժամանակահատվածում բանտում առաջացան ոչ ավանդական սեռական կողմնորոշման առանձին միավորներ, սակայն դրանք արագ վերացվեցին` «անվտանգության ապահովման նկատառումներով»։ 
Բանտարկյալների նկատմամբ դաժան վերաբերմունքների պատճառով մի քանի սկանդալներ հրապարակվեցին, որոնք հասարակության շրջանում առաջացրեցին բողոքի մեծ ալիք և պահանջվեց վերանայել բանտարկյալների նկատմամբ ցուցաբերվող վերաբերմունքը։


== Նկարագրություն ==
Կղզին ձգվում է հյուսիս-արևմուտքից հարավ-արևելք  2 × 1 կմ ընդհանուր չափսերով։ Կղզին ամբողջությամբ բանտային համալիր է։ Մայր ցամաքի հետ կապվում է կամրջով, որը կառուցվել է 1966 թվականին։ Մինչև կամուրջ կառուցելը այդ կղզի հասնում էին ջրային պտրանսպորտով։ 
2009 թվականի մարդահամարի տվյալներով ամբողջ բնակչության թիվը, որոնց մեծամասնությունը բանտարկյալներն էին, կազմում էր 11 350 մարդ։ Կղզում կառուցված շինությունները նախատեսված են 14 հազար բանտարկյալների, 7000 ուժային կառույցի աշխատակիցների և 1500 քաղաքացիների համար։
Մինչև 1954 թվականը կղզու մակերեսը մոտп 0,36 կմ² էր, այնուհետև սկսվեցին կղզու տարածքի ավելացման աշխատանքներ։ 2011 թվականին արդեն կղզին ուներ գրեթե  1,7 կմ² մակերես։
1965 թվականին բանտային համալիրի հիմնական ճաշասենյակում կախեցին Սալվադոր Դալիի ստեղծած մի նկար, որով կարծես ներողություն էր խնդրում բանտարկյալներից այն բանի համար, որ չկարողացավ անցկացնել արվեստի մասին դասախոսությունը, ինչպես խոստացել էր։ 1981 թվականին նկարը տեղափոխվեց «պահպանման համար» նախատեսված դահլիճ, իսկ 2003 թվականի մարտին փոխարինվեց կեղծ տարբերակով. բնօրինակը գողացվել էր։  Չնայած  այս գործով մեղադրանք էր ներկայացվել չորս աշխատակիցների, բնօրինակն այդպես էլ չհայտնաբերվեց։


== Տես նաև ==
Ալկատրաս
Սոլովեցկյան համակենտրոնացման ճամբար 
«Վոլոգդայի պենին»


== Ծանոթագրություններ ==
Ադրենո

Adreno-ն մի շարք գրաֆիկայի մշակման միավորների (GPU) կիսահաղորդչային մտավոր սեփականության միջուկ, որը զարգացվում է Qualcomm կողմից և օգտագործվում վեջինիս ֆիրմային պրոցեսորներում (SoCs): Միջուկը ի սկզբանե մշավկել է ATI Technologies կանադական կազմակերպության կողմից և անվանվել Imageon: 2006 թվականին AMD-ն գնել է ATI Technologies-ը։ 2009 թվականին Qualcomm-ը գնելով AMD-ից Imageon-ը վերանվանեց տվյալ ապրանքանիշը և ստեղծեց Adreno-ն։        


== Տեխնիկական մանրամասներ ==


=== Տարբերակներ ===
Ընկերությունն առաջարկում է Adreno-ի տարբեր մոդիֆիցացիաներ իր Snapdragon ֆիրմային պրոցեսորներում։


== Ծանոթագրություններ ==
Գյուրջիլու

Գյուրջիլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 176, իսկ 1908-ին՝ 153 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ադուլյան

Ադուլյան, հայկական ազգանուն։


== Ազգանունը կրողներ ==


== Ծանոթագրություններ ==
Սորեզինա

Սորեզինա (իտալերեն՝ Soresina), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 8928 մարդ, խտությունը կազմում է 309 մարդ/կմ²։ Տարածքը գրավում է 28 կմ²։ Էլեկտրոնային փոստ - 26015, հեռախոսային կոդ - 0374։


== Ծանոթագրություններ ==
Նովոե Սելո (գյուղ, Յարմոլինի շրջան)

Անվան այլ կիրառումների համար տե՛ս՝ Նովոե ՍելոՆովոե Սելո (ուկրաիներեն՝ Нове Село), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Նովոե Սելո գյուղում բնակվում էր 815 մարդ։ Բնակավայրը զբաղեցնում է 1239 կմ² տարածք։ Բնակչության խտությունը կազմում էր 657,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարֆինո (գյուղ, Ստարոռուսկի շրջան)

Անվան այլ կիրառումների համար տե՛ս՝ ՄարֆինոՄարֆինո (ռուս.՝ Марфино), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեժբոլովկա

Վեժբոլովկա (բաշկիրերեն՝ Вежболовка), գետ Ռուսաստանում, հոսում է Կուգարչինսկի շրջանում, Բաշկորտոստանի Հանրապետությունում։ Գետաբերանը տեղակայված է Կլյազմա գետի ձախ ափին՝ 17 կմ հեռավորության վրա։ Գետի երկարությունը 22 կմ է։


== Աշխարհագրություն ==
Հոսում է Յումագուզինո, Սեմենո-Պետրովսկոե, Իրտյուբյակ, Իբրաևո գյուղերով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 09010300712110000032075
Հիդրոլոգիական ուսումնասիրությունների կոդը - 110003207
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աբդրաշբաշ

Աբդրաշբաշ (ռուս.՝ Абдрашбаш, բաշկիրերեն՝ Әбдрәшбаш), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)